***Ştatlarının ixtisarı ilə bağlı işçilərə***

***xəbardarlıq elan edilməsi barədə əmrin nümunəsi***

**Bakı şəhəri, \_\_\_\_\_\_\_ nömrəli tam (ümumi) orta məktəbi üzrə**

**Əmr**

**Hüquqi ünvan: Bakı ş., \_\_\_\_\_\_\_\_\_\_\_**

**№\_\_\_ \_\_\_\_\_\_20 -cı il**

**Xəbərdarlıq elan edilməsi barədə**

2015/2016-cı dərs ilinin 1-ci yarımilində məktəbdə sinif komplektlərinin sayının azalması nəticəsində laborantların ixtisarı zərurəti yaranmışdır.

Qeyd olunanları nəzərə alaraq

**ƏMR EDİRƏM:**

1. 2015/2016-cı dərs ilinin 1-ci yarımilində məktəbdə sinif komplektlərinin sayının azalması nəticəsində laborantların ixtisarı zərurəti ilə əlaqədar olaraq adları aşağıda qeyd olunan laborantlara onlarla bağlanmış əmək müqaviləsinin ləğv ediləcəyi ilə bağlı xəbərdarlıq edilsin.

|  |  |  |  |  |  |  |
| --- | --- | --- | --- | --- | --- | --- |
| **Sıra nömrəsi** | **Adı,soyadı,atasının adı** | **Vəzifəsi** | **Təhsili** | **İxtisası** | **Təvəllüdü** | **Ümumi stajı** |
| 1 | \_\_\_\_\_\_\_  \_\_\_\_\_\_\_ | Laborant | Az.Memarlıq və İnşaat Universiteti | Mühəndis | 1981 | 5 il 2 ay |
| 2 | \_\_\_\_\_\_\_\_  \_\_\_\_\_\_\_\_ | Laborant | Bakı Dövlət Sosial İqtisad Kolleci | Mühasib | 1988 | 3 il 1 ay |

1. Onların nəzərinə çatdırılsın ki, onlarla bağlanmış əmək müqaviləsi Əmək Məcəlləsinin 70-ci maddəsinin “b” bəndinə uyğun olaraq 05.03.2016-cı il tarixdə ləğv ediləcəkdir.
2. Bununla əlaqədar əmək müqaviləsi ləğv ediləcək işçilərə xəbərdarlıq bildirişi göndərilsin.
3. Əmrin icrasına nəzarəti öz üzərimə götürürəm.

**Əsas:** Məktəb Həmkarlar Komitəsinin (Təşkilatının) \_\_\_\_\_\_\_ tarixli, \_\_ nömrəli məktubu, Pedaqoji Şuranın \_\_\_\_\_\_\_ tarixli, \_\_nömrəli protokolundan çıxarış, Azərbaycan Respublikasının Əmək Məcəlləsinin 77-ci maddəsinin 1-ci bəndi.

**Məktəbin direktoru \_\_\_\_\_\_\_\_\_\_\_\_\_\_\_\_\_\_\_\_**

(Adı, atasının adı, soyadı)

**Əmək müqaviləsinin ləğv edilməsi barədə xəbərdarlıq bildirişi**

Bakı şəhəri \_\_ nömrəli tam orta məktəbdə 2015/2016-cı dərs ilinin I yarımilində sinif komplektlərinin sayının azalması nəticəsində məktəbin ştat cədvəlində 2 ştat laborant vəzifəsi ixtisara düşmüşdür. Bununla əlaqədar Azərbaycan Respublikasının Əmək Məcəlləsinin 77-ci maddəsinin 1-ci hissəsinə uyğun olaraq Sizə ştatınızın ixtisara düşməsi ilə bağlı xəbərdarlıq edilir. Bu xəbərdarlıq əmək qanunvericiliyinin bütün tələbləri gözlənilməklə, işçilərin ixtisası, peşəkarlıq səviyyəsi nəzərə alınmaqla edilmişdir.

Nəzərinizə çatdırılır ki, Sizinlə bağlanmış əmək müqaviləsi 05.03.2016-cı il tarixdə ləğv ediləcəkdir. Azərbaycan Respublikasının Əmək Məcəlləsinin 77-ci maddəsinin 2-ci hissəsinə uyğun olaraq xəbərdarlıq müddəti ərzində hər iş həftəsində əmək haqqı saxlanılmaqla iş axtarmağa imkan yaradılması məqsədilə Siz bir iş günü əmək funksiyanızın icrasından azad olunursunuz.

Əlavə olaraq bildiririk ki, Azərbaycan Respublikasının Əmək Məcəlləsinin 77-ci maddəsinin 4-cü hissəsinə uyğun olaraq ərizə ilə razılığınızı bildirdiyiniz təqdirdə, iki aylıq əmək haqqı bir dəfəyə ödənilməklə əmək müqavilənizə dərhal xitam verilə bilər.

Bakı şəhəri \_\_\_\_ nömrəli tam orta məktəbin direktoru \_\_\_\_\_\_\_\_\_\_\_

Təhvil aldım: \_\_\_\_\_\_\_\_\_\_\_\_\_\_\_\_\_\_\_\_İmza\_\_\_\_\_\_\_\_\_

Tarix: \_\_\_\_\_\_\_\_ 2016-cı il